De conformitat amb allò que preveu l'article 14 de la Llei 1/2009, de 12 de febrer, de l'Autoritat Catalana de la Competència (en endavant, Llei ACCO) juntament amb l'article 37.1.m) de la Llei 3/2013, de 4 de juny, de creació de la Comisión Nacional de los Mercados y la Competencia i els articles 23 i 28.3 del Reial decret 261/2008, de 22 de febrer, pel qual s'aprova el Reglament de defensa de la competència, s'informa que l'ACCO ha incoat un expedient sancionador contra l'Associació d'Autoescoles de les Comarques de Girona, contra l'Associació d'Autoesco les de Lleida, contra l'Associació Provincial d'Autoescoles de Tarragona i contra la Federació d'Autoescoles de Barcelona.
Arran d'una denúncia interposada davant de l'ACCO, s'ha considerat que l'actuació de l'Associació d'Autoescoles de les Comarques de Girona, de l'Associació d'Autoescoles de Lleida, de l'Associació Provincial d'Autoescoles de Tarragona i de la Federació d'Autoescoles de Barcelona podrien estar restringint la lliure competència entre les autoescoles per establir un topall màxim d'alumnes que cada autoescola pot presentar a l'examen pràctic de conduir, aquest límit seria i gual per cadascuna de les autoescoles de la seva demarcació.
De conformitat amb el que estableix l'article 8.1 l letra a) Primer de la Llei ACCO, en data 13 de març de 2017 es va acordar incoar expedient sancionador a les esmentades entitats per presumptes pràctiques restrictives de la competència.
El termini màxim per a la instrucció de l'expedient i per a la seva resolució per part de l'ACCO és de 18 mesos des de la data d'incoació, d'acord amb el que estipulen els articles 36.1 i 38.1 de la Llei 15/2007, de 3 de juliol, de defensa de la competència.
La incoació de l'expedient en cap cas prejutja la resolució final i aquesta nota es limita a exposar els aspectes fonamentals de l'assumpte i no comporta cap presa de posició per part de l'ACCO sobre els fets assenyalats ni sobre la responsabilitat, ni tan sols provisional, de les entitats presumptament infractores.
Barcelona, 11 de juliol de 2017:
Durant la instrucció d'aquest expedient, la ACCO ha observat indicis racionals de participació també de les Prefectures Provincials de Trànsit de Tarragona, Barcelona, Girona i Lleida.
Per aquesta raó, s'ha ampliat la incoació de l'expedient a les esmentades entitats, per una possible infracció de l'article 1 de la LDC.
El termini màxim per la instrucció de l'expedient i per la seva resolució per part de l'ACCO és de 18 mesos des de la data d'incoació, d'acord amb el que estipulen els articles 36.1 i 38.1 de la LDC.
L'ampliació de la incoació de l'expedient en cap cas prejutja la resolució final i aquesta nota es limita a exposar els aspectes fonamentals de l'assumpte i no comporta cap presa de posició per part de l'ACCO sobre els fets assenyalats ni sobre la responsabilitat, ni tan sols provisional, de les entitats presumptament infractores.
També podreu trobar aquesta notícia a l'apartat Expedients en tràmit.
L'ACCO ha incoat un expedient sancionador a l'Associació d'Autoescoles de les Comarques de Girona, a l'Associació d'Autoescoles de Lleida, a l'Associació Provincial d'Autoescoles de Tarragona i a la Federació d'Autoescoles de Barcelona.
Posteriorment s'ha ampliat la incoació a les Prefectures Provincials de Trànsit de Tarragona, Barcelona, Girona i Lleida.